คุณค่ะ คือหนูมีประจำเดือนมาไม่ปกติค่ะ ปกติจะมาทุกวันที่ 28 ของทุกเดือนค่ะแต่พอมากลางเดือนมาเป็นประจำเดือนอีกและถึงสิ้นเดือนก็มาอีก พอหายก็มีอาการตกเขียว แล้วก็มาเป็นประจำเดือนอีกรอบแต่รอบนี้มามากและยังไม่หยดเลยค่ะเป็นมาเป็นอาทิตย์แล้วค่ะไม่ยอมหยุดเลย รบกวนคุณช่วยวินิฉัยให้หน่อยค่ะ
สวัสดีค่ะ หากนับระยะห่างระหว่างรอบประจำเดือนได้น้อยกว่า 21 วัน ถือว่ามีประจำเดือนมาบ่อยกว่าปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น ซึ่งมักมีอาการปวดท้องน้อยร่วมด้วย2. จากการใช้ยาฮอร์โมนต่างๆเช่น ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ3. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย4. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น6. การทำงานผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังคงไหลต่อเนื่องไม่หยุด แนะนำว่าควรไปพบสูติ-นรีแพทย์เพื่อตรวจหาสาเหตุค่ะ ไม่ควรปล่อยทิ้งไว้ เพราะอาจทำให้เกิดภาวะโลหิตจางตามมาได้ หากตรวจไม่พบโรคต่างๆ แพทย์จะให้ยาปรับฮอร์โมนมาทาน เพื่อให้เลือดหยุดไปและประจำเดือนมาเป็นปกติค่ะ